Държавен вестник, бр. 21, 2015 г., стр. 84

СТР.  84	
Д Ъ Р Ж А В Е Н  В Е С Т Н И К 	
БРОЙ  21
предложения за PPDR (Public Protection and 
Disaster Relief) системите, като позициите 
са ориентирани около предоставянето му до 
2020 г., а окончателното му освобождаване от 
ползване за целите на радиоразпръскването 
да стане най-късно до 2030 г. Този вариант 
е свързан и с предвиждане на евентуални 
компенсации за предприятията, занимаващи 
се с радиоразпръскване. Препоръчително е 
националният регулатор да извърши оценка 
на ефективността на ползването на обхват 
700 MHz за спектъра, определен за граждан-
ски нужди, в контекста на възможностите 
за бъдещо преразпределение от гледна точка 
на потенциалните ползи и в зависимост от 
инвеститорския интерес преди провеждането 
на следващата Световна радиоконференция. 
В зависимост от взетите решения на следва-
щата Световна радиоконференция ще бъдат 
направени съответните изменения и допъл-
нения в Националния план за разпределение 
на радиочестотния спектър.
2.1.3. Честотни ленти 876 – 880 MHz и 
921 – 925 MHz, предназначени за GSM-R (Global 
Systems for Mobile Communications – Railway)
Въвеждането на GSM-R стандарт в желе-
зопътната мрежа се изисква от задължени-
ята на Република България за прилагане на 
единни европейски норми по отношение на 
осигуряването на безпрепятствен трансгра-
ничен железопътен транспорт и оперативна 
съвместимост (директиви 96/48/ЕО и 2001/16/
ЕО за оперативна съвместимост на транс-
европейската високоскоростна и конвенцио-
нална железопътна система) и техническата 
необходимост от осигуряване на диспечерски 
влакови радиовръзки в изпълнение на дейст-
ващите нормативни разпоредби за безопас-
ност на движението на влаковете. За целта е 
осигурен ограничен ресурс – радиочестотен 
спектър, и са проведени тестове. Предстои 
поетапно изграждане на клетъчната мрежа 
от подвижната радиослужба за железопътни 
приложения (GSM-R) за покриване на тери-
торията на цялата страна. С освобождаването 
на този ресурс ще бъде разрешен дългосрочно 
въпросът относно развитието на GSM-R в 
други жп участъци в рамките на следващия 
програмен период.
2.1.4. Честотни обхвати 900 MHz, 1800 MHz, 
2 GHz и радиочестотни ленти 2,5 – 2,69 GHz 
и 3,6 – 3,8 GHz
Понастоящем целият честотен ресурс в 
обхват 900 MHz е предоставен за ползване от 
безжични широколентови услуги. Налице е 
свободен честотен ресурс в следните радио-
честотни обхвати: 1800 MHz, 2 GHz и радиочес- 
тотната лента 3,6 – 3,8 GHz, което произтича 
от пазарната и икономическата ситуация. 
Независимо от това препоръчително е да се 
обсъдят с бизнеса възможни решения и да се 
предложат регулаторни мерки за стимулиране 
на ползването на незаетия ресурс от гледна 
точка на неговата ефективност.
В края на 2014 г. приключи освобождава-
нето от Националната служба за охрана на 
обхвата 2,5 – 2,69 GHz, предвиден за безжичен 
широколентов достъп, включително и за LTE, 
в четири големи града в страната – София, 
Варна, Бургас и Благоевград, а след 31 август 
2015 г. ще бъде възможен достъпът на тери-
торията на цялата страна.
2.2. ПОЗИЦИИ НА ГЕОСТАЦИОНАРНАТА 
ОРБИТА
За успешното осъществяване на междуна-
родния координационен процес от ключово 
значение е проактивното сътрудничество от 
страна на заинтересованите предприятия. За 
целта е разработена процедура за осъществя-
ване на кореспонденция при осъществяване 
на международна координация на спътникови 
системи на геостационарната орбита, която да 
следват предприятията, регулаторът и минис-
терството, когато е необходимо. Разработената 
процедура е насочена към подобряване на 
взаимодействието между заинтересованите 
страни на национално ниво, като са взети под 
внимание компетенциите на ангажираните 
институции при провеждане на международна 
координация на позициите на геостационар-
на орбита и радиочестотните назначения 
за съответните спътникови системи след 
публикуване на двуседмичния циркуляр на 
Бюрото по радиосъобщения към Сектора по 
радиосъобщения на МСД за международ-
ната информация за честотите BRIFIC (BR 
International Frequency). Съгласно процедурата 
международната координация се извършава 
от регулатора, като се отчете становището 
на заинтересованото предприятие, предоста-
вящо електронни съобщителни мрежи и/или 
услуги. На ниво политикоопределящи органи 
възражения от страна на българската адми-
нистрация срещу евентуални радиосмущения 
от чужди спътникови системи чрез изходяща 
писмена кореспонденция се подават от ми-
нистерството съгласувано с предприятието до 
съответната нотифицираща администрация 
до изтичане на регламентирания четириме-
сечен срок за представяне на възражения 
по съответния BRIFIC с оглед защита на 
националния интерес. Регулаторният орган 
е упълномощен за работа със специализира-
ния софтуер на Бюрото по радиосъобщения 
към МСД – SpaceCom, чрез който може да 
изпраща електронни възражения, когато това 
е необходимо.
Таксите, които се заплащат на МСД за 
спътниковите заявки, са определени с Решение 
№ 482 на Съвета на МСД. Допълнителните 
заявки за провеждане на извънпланова ко-
ординация се заплащат от заинтересовани-
те предприятия, предоставящи електронни